《石涛罗汉百开册页》现保守估计价值30亿。题画句搜尽奇峰打草稿。画到无声,何敢题句。浮云高士迹,枯木道人心。叠叠晴霞秋来水面,层层幽石人住画中。题画诗《荷花》荷叶五寸荷花娇,贴波不碍画船摇。相到薰风四五月,也能遮却美人腰。《题画诗》冷淡生涯本业儒,家贫休厌食无鱼。菜根切莫多油煮,留点青灯教子书。《前海观莲花峰》海风吹白练,百里涌青莲。壁立不知顶,崔嵬势接天。云开峰坠地,岛阔树相连。坐久忘归去,萝衣上紫烟。《竹石梅兰图》一叶一清静,一花一妙香。只些消息子,料得此中藏。《秋艇临风》我来荷出水,住久叶渐凋。日许蜻蜓立,夜阑萤火飘。《西樵苍翠图》远山青可接,高树绿堪齐,西樵苍翠里,空有逸民栖。《自画竹一枝》未许轻栽种,凌云拔地根;试看雷霆后,破壁长儿孙。《枇杷清藕》滴滴酸同味,黄黄胜过金,有仙难作酒,无藕不空心。设芰情非少,投瓜意可深,如何清更极,未许一尘侵。《题画山水》山水有清音,得者寸心是。寒泉漱石根,冷冷豁心耳。何日我携家,耕钓深云里。念念心弥悲,春风吹月起。《山水图题》岚气尽成云,松涛半似雨。石径壄人归,步步随云起。往来发长啸,声闻拟千里。达者自心知,拂袖从谁语。《山水图题》笔底山香水香,点画烟树苍茫。心往白云画里,人眠黄鹤书堂。《梨花图》人说梨花白雪香,我爱梨花似月光。明月梨花浑似水,不知何处是他乡。《松梅图》江村磊落相知少,老干苍虬雪未消。玉萼将开春乍晓,一生风韵见清标。《秋鹰图》海天一奋下层层,二月潜藏八月凭,莫说乱巢无处觅,听他灵鹊报孤棱。《烟树涨村图》棹歌江上不扬波,云里翩翩三雁过。客况难禁思故旧,如何烟树涨村多。《写意花卉》丹笔点秋墨写竹,无端一幅成二幅。墨宽纸短兴偏饶,烂醉霞天堪捧腹。《山水图题 》露地奇峰平到顶,听天楼阁受泉风。白云自是无情物,随我枯心缥缈中。《花卉册页豆荚图题》紫花白花狼藉尽,眉毛碧翠眼中青。炎炎日晒草先腐,遮过流萤几点星。《梅花图》餐尽冰霜始破胎,寒情幽绝傍林隈。犹疑老鹤庭中立,髣髴孤云溪上来。踏雪几回劳杖屡,乘风一夜散香台,主人能使宽杯兴,谁道花枝不忍开。《长干寺梅花,归来作》看遍梅花上已尽,更留藏本赠予还。若无口解冰霜案,那得相逢节操缘。树到古寒根本健,花当初放雪香全。主贤客爱风流甚,孤月悬空情已褰。《行书七言诗》当年任侠五湖游,老大归来卧一丘。江上数峰堪供眼,床头斗酒醮诗喉。吞声听说国朝事,忍死愚忠旦夕休。无发无冠双鬓白,对君长夜话真州。《庚辰除夜诗》院道兴灯挤不开,阿翁尤自者徘徊;不知几点穷酸泪,滴尽江南皮髓来。去日语言难再觅,流水说鬼调新裁;由他把作秧歌唱,大地皆然爆冷灰。《松山茅屋》一林霜树明如绮,落日馀霞半山紫。下有茅斋八九椽,书声忽送秋风起。天宇澄清鸿雁高,窗前坠叶时飘萧。秀看丹桂天边发,志此青松雪后凋。《种闲亭图》种闲亭上花如字,种闲主人日多事。多事如花日渐多,如字之花太游戏。客来恰是种闲时,雨雪春寒花放迟。满空晴雪不经意,砌根朵朵谁为之。主人学书爱种花,花意知人字字嘉。我向花间献一字,众花齐咲日西斜。《黄海云涛图》黄山是我师,我是黄山友。心期万类中,黄山无不有。事实不可传,言亦难住口。何山不草木,根非土长而能寿;何水不高源,峰峰如线雷琴吼。知奇未是奇,能奇奇足首。精灵斗日元气初,神彩滴空开劈右。轩辕屯聚五城兵,荡空银海神龙守。前海瘦,后海剖,东西海门削不朽。我昔云埋逼住始信峰。往来无路,一声大喝旌旗走。夺得些而松石还,字经三写乌焉叟。《花卉册页白菜图题》请学为圃。春足风,夏足雨。上有青云下有土。真根不必论甘苦。今时缺此先能补。